**DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE**

2017 m. gegužės 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Lietuvos Respublikos švietimo ir mokslo ministerijos 2017 m. gegužės 5 d. raštą Nr. SR-2028 „Dėl mokyklinio autobuso“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį M2 klasės autobusą „Iveco Daily 50C15“, kurio įsigijimo (likutinė) vertė – 35485,67 eurai.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio r. Pandėlio gimnazijai valdyti, naudoti ir disponuoti juo patikėjimo teise.

3. Įgalioti Rokiškio rajono savivaldybės administracijos direktorių Valerijų Rancevą Rokiškio rajono savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

**AIŠKINAMASIS RAŠTAS**

**DĖL TEIKIAMO SPRENDIMO „DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE” PROJEKTO**

2017 m. gegužės 26 d.

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį M2 klasės autobusą „Iveco Daily 50C15“.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.**

Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį M2 klasės autobusą „Iveco Daily 50C15“, kurio įsigijimo (likutinė) vertė – 35485,67 eurai.

**Galimos pasekmės, priėmus siūlomą tarybos sprendimo projektą:**

**teigiamos –** pagal ŠMM nustatytą autobusų skyrimo prioritetą *-* Švietimo ir mokslo ministerijos skirtiems netinkamiems naudoti geltoniesiems autobusams pakeisti.

Vietoj Rokiškio r. Pandėlio gimnazijos 2001 m. gauto autobuso ,,Mercedes-Benz Sprinter“, Rokiškio r. Pandėlio gimnazijai skiriamas naujas autobusas.

**neigiamos –** nenumatyta.

**Kokia sprendimo nauda Rokiškio rajono gyventojams.**

Mokiniai bus pavežami saugiu transportu ir sumažės mokinių pavežimo sąnaudos.

**Finansavimo šaltiniai ir lėšų poreikis.** Projekto įgyvendinimui bus reikalingos papildomos savivaldybės biudžeto lėšos transporto draudimo (privalomas ir Kasko) .

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė,

jaunimo reikalų koordinatorė Danutė Kniazytė